Diari Oficial de la Generalitat Valenciana


Sumari del DOGV 4566, del 14-08-2003 (2003/7723)

RESOLUCIÓ de 9 de juny de 2003, del conseller d'Economia, Hisenda i Ocupació per la qual s'autoritza la inclusió d'una nova línia de subvenció en el Subprograma 322.51 Foment d'Ocupació del SERVEF, per a donar suport a la firma d'un Conveni de Col·laboració entre aquest organisme i la Federació d'Associacions per a la Integració de Persones Sordes (HELIX).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4566

Data del DOGV
:   14-08-2003

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2003/7723


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 9 de juny de 2003, del conseller d'Economia, Hisenda i Ocupació per la qual s'autoritza la inclusió d'una nova línia de subvenció en el Subprograma 322.51 Foment d'Ocupació del SERVEF, per a donar suport a la firma d'un Conveni de Col·laboració entre aquest organisme i la Federació d'Associacions per a la Integració de Persones Sordes (HELIX). [2003/X7723]
  
El SERVEF té assenyalat com a un dels seus objectius principals el desenvolupament de les polítiques d'intermediación en el mercat de treball i de l'orientació laboral, i gradualment, de les polítiques actives d'ocupació i de la Formació Professional Ocupacional i Contínua en el més ampli sentit, les quals comprenen des de les que es regulen per Ordre fins a la firma de convenis específics amb entitats públiques o privades.
  
Amb el propòsit de desenvolupar polítiques que afavorisquen la inserció laboral de les persones que volen accedir a un lloc de treball i el manteniment del grau d'ocupació, i atés que hi ha col·lectius que per les seues característiques tenen especials dificultats per a això, la Generalitat Valenciana, mitjançant el SERVEF, té prevista la firma d'un Conveni de Col·laboració amb la Federació d'Associacions per la Integració de Sords de la Comunitat Valenciana (HELIX) per a facilitar per mitjà de l'ocupació i de la formació professional, un procés d'integració i de participació d'aquestos grups vulnerables de ser exclosos socialment. D'aquesta forma s'aconsegueix que aquestes persones puguen fer el que els altres fan, tot generant un sentiment d'utilitat i de participació en el desenvolupament i el progrés de la comunitat. D'aquesta manera, s'aconseguirà l'eliminació de barreres de comunicació per a aquest col·lectiu sord o amb dèficit auditiu, en matèria d'intermediació, orientació i assessorament laboral.
  
Per a donar cobertura econòmica a aquest Conveni, el SERVEF proposa la inclusió d'una nova línia de subvenció nominativa en el capítol IV del Subprograma 322.51, codificada T5625 amb la denominació «Conveni de Col·laboració amb la Federació d'Associacions per la Integració de Sords de la Comunitat Valenciana (HELIX)», per un import de 30.000,00 euros, disminuint per a això el crèdit de la línia T2847 denominada «Foment de l'Ocupació Estable i Autoocupació amb Entitats Públiques i Privades» del mateix capítol i programa.
  
Vist l'informe de la Intervenció Delegada en el SERVEF de data 19 de maig del 2003 i tenint en compte el que disposa l'article 69 del Reial Decret Legislatiu 1091/1988, de 23 de setembre, pel qual s'aprova el Text Refós de la Llei General Pressupostària; en l'article 32 i 33 de la Llei d'Hisenda Pública de la Generalitat Valenciana; en els articles 18 i 20 de la Llei 12/2002, de 27 de desembre, de Pressupostos de la Generalitat Valenciana per a l'exercici 2003; en l'article 25.2) del Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, i en l'article 14.1.a) de l'Ordre de 28 de febrer del 2003, de la Conselleria d'Economia, Hisenda i Empleo, per la qual es regula el procediment de gestió del pressupost de la Generalitat Valenciana per al 2003, resolc:
  
Autoritzar la creació de la línia de transferències corrents codificada T5625 «Conveni amb HELIX», segons l'annex.
  
Autoritzar la transferència de crèdit entre línies de subvenció d'un mateix programa i capítol d'acord amb el següent detall:
  
Aplicacions pressupostàries
  
de despesa que augmenten: Import:
  
23.35.50.2398.26502.9 Línia T5625 30.000,00 euros
  
Aplicacions pressupostàries
  
de despesa que disminueixen: Import:
  
91.61.00.7378.89217.2 Línia T2847 -30.000,00 euros
  
València, 9 de juny de 2003.- El conseller: Vicente Rambla Momplet.
  
ANNEX DE LÍNIES DE SUBVENCIÓ EXERCICI 2003
  
TRANSFERÈNCIES CORRENTS
  
CODI SUBPROGRAMA: EXPEDIENT
  
322.51 FOMENT D'OCUPACIÓ 31.013 /03
  
Codi: T5625
  
Denominació: Conveni de Col·laboració amb la Federació d'Associacions per a la integració de sords de la Comunitat Valenciana (HELIX)
  
Import: 30.000,00
  
Beneficiaris: Federació d'Associacions per la Integració de Sords de la Comunitat Valenciana
  
Normativa reguladora: art. 45.B TRLHPGV
  
Descripció i finalitats: Eliminació de barreres de comunicació per a persones sordes o amb dèficit auditiu en matèria d'intermediació, orientació i assessorament laboral.
  
Convocatòria: nominativa.
  
Ap. no condicionada GV: 30.000,00
  
Ap. externa
  
Ap. cond. GV
  
Codi: T2847
  
Denominació: Fom. ocupació estable i autoocupació amb empreses públiques i privades.
  
Import: 94.735,95
  
Beneficiaris: Entitats públiques i privades.
  
Normativa reguladora: Ordre conselleria.
  
Descripció i finalitats: Ajudes econòmiques per a fomentar l'ocupació estable i l'autoocupació mitjançant entitats públiques i privades.
  
Convocatòria: genèrica.
  
Ap. no condicionada GV: 94.737,95
  
Ap. externa
  
Ap. cond. GV